www.HoundDawgs.org
Bastarden fra Winterfell.
Dværgen fra Casterly Rock.
Sidst vi så hinanden, var på toppen af Muren.
Du pissede ud over kanten, hvis jeg husker ret.
Du har fået dig nogle ar undervejs.
Det har været en lang vej, men vi er her begge endnu.
- Jeg er Tyrion Lannister. - Davos Seaworth.
Løgridderen. Vi kæmpede på hver sin side i slaget om Blackwater Bay.
Uheldigvis for mig.
Missandei er dronningens mest betroede rådgiver.
Velkommen til Dragonstone. Vor dronning ved, at rejsen er lang.
Hun sætter pris på Deres anstrengelser.
Vil De venligst aflevere Deres våben?
Naturligvis.
Følg venligst efter mig.
Hvor er De fra? Jeg kan ikke placere Deres accent.
Jeg blev født på øen Naath.
Jeg har hørt, at der er smukt dernede.
Palmetræer og sommerfugle. Jeg har aldrig selv været der.
Stedet her har forandret sig.
- Jeg hører, at Sansa har det godt. - Det er korrekt.
Savner hun mig noget så frygteligt?
Et skinægteskab, og så endda ufuldbyrdet.
- Jeg spurgte ikke. - Men det var det... ikke.
Nå, men... Hun er meget klogere, end hun lader folk tro.
- Hun er begyndt at vise det. - Godt.
En dag vil jeg gerne høre, hvordan en Nattens Vogter blev konge i Norden.
Så vil jeg høre, hvordan en Lannister blev Hånd for Daenerys Targaryen.
Det er en lang og blodig historie.
For at være ærlig, var jeg fuld det meste af tiden.
Mine fanemænd kan ikke lide, at jeg er her.
Selvfølgelig ikke. Hvis jeg var din Hånd, så havde jeg frarådet det.
Det er en tommelfingerregel:
Det går skidt for Stark-mænd, der tager sydpå.
Det er sandt. Men jeg er ingen Stark.
Jeg ville sige, at man vænner sig til dem.
Men det gør man aldrig rigtig.
Kom! Deres mor venter på Dem.
Jeg undrede mig over, hvorfor De ikke tog imod gæsterne.
De bønfaldt os om at hidkalde Kongen i Norden.
Vil De ikke gerne se ham igen?
Jeg har gjort mit. Jeg har ført is og ild sammen.
Hvor underligt. De priste Jon Snow -
- men da han ankommer, gemmer De Dem på en klippe.
Jeg troede ikke, at De var genert.
Jeg er færdig med at hviske i kongers ører.
Det tvivler jeg på.
Almuefolk som os, der får smag for magt, er som løver med menneskekød.
Intet smager nogensinde så sødt igen.
Ingen af os er almuefolk længere.
Jeg skiltes ikke på god fod med Kongen i Norden eller hans rådgiver.
- Hvorfor ikke? - Fordi jeg begik fejl.
Frygtelige fejl.
- Min tilstedeværelse forstyrrer kun. - Hvor vil De så tage hen?
- Til Volantis. - Godt.
Jeg synes ikke, at De skal vende tilbage til Westeros.
De ville nok ikke være i sikkerhed her.
Jeg skal nok vende tilbage, kære Edderkop. En sidste gang.
- Mylady... - Jeg skal dø i dette fremmede land.
Præcis ligesom Dem.
De står over for Daenerys Stormfødt af huset Targaryen -
- retmæssig arving til Jerntronen -
- andalernes og de første menneskers dronning -
- De Syv Kongerigers beskytter, Dragemoderen -
- khaleesi af Græshavet -
- Den Ubrændte, Lænkebryderen.
Det her er Jon Snow.
Han er Kongen i Norden.
Tak, fordi De rejste så langt, mylord.
- Jeg håber, at havet var stille. - Vinden var mild, Deres Nåde.
Undskyld. Jeg ved godt, at jeg taler Flea Bottom-dialekt -
- men Jon Snow er Kongen i Norden, Deres Nåde. Han er ingen lord.
- Tilgiv mig ..? - Det er ser Davos Seaworth.
Tilgiv mig, ser Davos. Jeg fik ingen formel uddannelse.
Men jeg har læst et sted, at Nordens sidste konge var Torrhen Stark -
- som knælede for min forfader Aegon Targaryen.
Til gengæld for sit og nordboernes liv -
- aflagde Torrhen Stark en troskabsed til huset Targaryen for bestandig.
- Eller tager jeg fejl? - Jeg var der ikke, Deres Nåde.
Nej, selvfølgelig ikke. Men en ed er stadig en ed.
Og "for bestandig" betyder... Hvad betyder det, lord Tyrion?
- "For altid." - For altid.
Så jeg går ud fra, mylord, at De er her for at knæle.
- Det er jeg ikke. - Jaså?
Det er beklageligt.
Er De rejst helt hertil for at forråde huset Targaryen?
"Forråde"?
Deres far brændte min farfar levende. Han brændte min onkel levende.
- Han ville have brændt De Syv... - Min far... var en ond mand.
På huset Targaryens vegne... -
- beder jeg om tilgivelse for det, han gjorde mod Deres familie.
Og jeg beder Dem om ikke at dømme en datter for hendes faders synder.
Vores to huse var allierede i århundreder.
Det var de bedste århundreder, De Syv Kongeriger nogensinde har set.
Århundreder med fred og velstand -
- med en Targaryen på Jerntronen og en Stark som statholder i Norden.
Jeg er den sidste Targaryen, Jon Snow.
Ær det løfte, Deres forfædre gav mine.
Knæl, og jeg vil udnævne Dem til statholder i Norden.
Sammen kan vi redde landet fra dem, der ønsker at ødelægge det.
De har ret. De er ikke skyldig i Deres fars forbrydelser.
Og jeg har ikke pligt til at holde mine forfædres løfter.
Hvorfor er De her så?
Fordi jeg har brug for Deres hjælp, og De har brug for min.
- Så De tre drager, da De ankom? - Ja.
Og så De dothrakierne, som har svoret at dræbe for mig?
De er svære at overse.
- Alligevel har jeg brug for hjælp? - Ikke til at besejre Cersei.
Hvis De stormede King's Landing i morgen, ville byen falde.
- Vi erobrede den næsten uden drager. - Næsten.
Men De har ikke stormet King's Landing. Hvorfor ikke?
Den eneste grund er vel, at De ikke vil dræbe tusindvis af uskyldige.
Det er den hurtigste måde at vinde krigen på, men De nægter.
Hvilket betyder, at De i hvert fald er bedre end Cersei.
Det forklarer ikke, hvorfor jeg har brug for Deres hjælp.
Fordi lige nu er De, jeg, Cersei og alle andre -
- som legende børn, der råber, at reglerne er urimelige.
- De sagde, at De kunne lide ham. - Ja.
Siden han ankom, har han nægtet at kalde mig dronning -
- nægtet at bukke, og nu kalder han mig et barn.
Han kalder vist os alle for børn. Billedligt talt.
Deres Nåde, alle, De kender, dør, hvis ikke vi besejrer fjenden i nord.
- I mine øjne er De fjenden i nord. - Jeg er ikke Deres fjende.
- De døde er fjenden. - "De døde"?
- Billedligt talt? - De dødes hær er på march.
"De dødes hær"?
De kender mig ikke så godt, mylord, men ser De mig som en løgner?
- Eller en galning? - Nej, ingen af delene.
De dødes hær eksisterer.
De hvide vandrere eksisterer. Nattens Konge eksisterer. Jeg har set dem.
Hvis de kommer forbi Muren, mens vi mundhugges med hinanden... -
- så er det ude med os.
Jeg blev født på Dragonstone.
Ikke at jeg kan huske det.
Vi flygtede, før Roberts snigmordere fandt os.
Robert var Deres fars bedste ven, ikke sandt?
Mon Deres far vidste, at hans bedste ven sendte snigmordere -
- for at dræbe en lille pige, der lå i vuggen?
Ikke at det betyder noget nu.
Jeg har tilbragt hele mit liv i fremmede lande.
Så mange har forsøgt at dræbe mig, at jeg ikke husker alle deres navne.
Jeg er blevet solgt som en følhoppe.
Jeg er blevet lænket og forrådt, voldtaget og besudlet.
Ved De, hvad der holdt mit mod oppe gennem de mange år i eksil?
Tro.
Ikke på nogen gud. Ikke på myter og legender.
På mig selv.
På Daenerys Targaryen.
Verden havde ikke set en drage i århundreder, før mine børn blev født.
Dothrakierne havde aldrig krydset havet. Noget hav.
De gjorde det for min skyld.
Jeg er født til at herske over De Syv Kongeriger -
- og det kommer jeg til.
De bliver dronning over en gravplads, hvis ikke vi besejrer Nattens Konge.
Krigen mod min søster er allerede begyndt.
De kan ikke forvente, at vi pludselig skal kæmpe med Dem i stedet... -
- mod det, De så hinsides Muren.
De tror ikke på ham.
Det forstår jeg godt. Det lyder som det rene sludder.
Men har skæbnen ført Daenerys Targaryen tilbage til vores kyster -
- så har den også gjort Jon Snow til konge i Norden.
De var den første, der bragte dothrakier til Westeros.
Han er den første, der forener vildlinge og nordboer.
Han blev udnævnt til lordkommandant og konge.
Ikke gennem fødselsretten. Han har ingen. Han er en bastard.
Alle de hårde skiderikker valgte ham som deres leder... -
- fordi de tror på ham.
Alle de ting, som De ikke tror på, har han stået over for.
Han har bekæmpet dem for sit folks skyld.
Han satte livet på spil for sit folk. Han fik en kniv i hjertet for dem...
Hvis ikke vi lægger vores fjendskab til side og står sammen, så dør vi.
Og så er det ligegyldigt, hvis skelet der sidder på tronen.
I så fald kan De lige så godt knæle.
Sværg troskab mod dronning Daenerys, og hjælp med at besejre min søster.
- Så kan vi sammen beskytte Norden. - Det er der ikke tid til.
Der er ikke tid til det her! Mens vi diskuterer...
Det tager ingen tid at knæle. Lov Deres sværd til hendes sag.
Hvorfor skulle jeg gøre det?
Tag det ikke ilde op, men jeg kender Dem ikke.
Så vidt jeg kan se, bygger Deres krav på tronen kun på Deres fars navn -
- og min egen far kæmpede for at vælte Den Gale Konge.
Nordens lorder har sat deres lid til, at jeg skal lede dem -
- og det agter jeg at fortsætte med, så godt jeg kan.
Det er rimeligt.
Men det er også rimeligt at påpege -
- at jeg er De Syv Kongerigers retmæssige dronning.
Ved at erklære Dem konge over det nordligste kongerige -
- er De i åbent oprør.
Undskyld mine manerer.
De må være trætte efter den lange rejse.
Vi sørger for bade og aftensmad på Deres værelser.
Er jeg Deres fange?
Ikke endnu.
De jernfødte og dornerne blev angrebet på vej til Dorne.
To eller tre skibe undslap. Resten sank eller blev kapret.
Ellaria og sandslangerne er døde eller fanger.
Greyjoyerne er døde eller fanger.
Dem alle sammen?
Få ham op!
- Er din søster død? - Euron har hende.
Så du, at han tog hende?
- Men du slap væk? - Jeg prøvede at redde hende.
Så ville du ikke være her.
Morder!
- Tøjte! - Forræder!
Det her er livet.
Se dem lige. De hepper på en Greyjoy.
Jeg får ærligt talt stådreng af det her.
Så du lille Theons ansigt, før han sprang over bord?
"Åh nej!" Sikke et skvat.
- Forbandede so! - Morder!
Min dronning, tag venligst imod denne gave -
- fra alle Deres loyale undersåtter på Jernøerne.
Jeg giver Dem, hvad ingen anden mand kunne:
Retfærdighed.
Retfærdighed for Deres myrdede datter.
De har bevist, at de er den bedste kaptajn på de 14 have -
- og kronens sande ven.
De fortjener mere end en sand ven.
Og De fortjener en passende belønning for Deres heltemod.
Der er kun én belønning, jeg vil have.
De skal få, hvad de ønsker... når krigen er vundet.
Med Euron Greyjoy som flådens øverstbefalende -
- og Jaime Lannister som hærfører -
- vil Westeros' sønner og døtre forsvare vores land.
Der findes ikke noget bedre, vel? Folkets kærlighed.
Men det ved De vel ikke noget om.
Den samme folkemængde spyttede på min søster.
Hvis De vender Dem imod os, så vil de se Deres hoved på en pæl.
Eller Deres. De er egentlig bare vilde med afhuggede hoveder.
Hvis De har nogen råd til mig, så lytter jeg gerne.
Når vi får mulighed for at tale sammen som brødre.
"Råd"?
Kan hun lide det blidt eller hårdt? En finger i røven?
Ikke nu. Vi tales ved.
De skal vide, at jeg forstår.
Selv om vi er fjender, forstår jeg Deres raseri.
Jeg var der, da ser Gregor knuste Deres elskers hoved.
Hvis jeg lukker øjnene, kan jeg høre lyden af Oberyns kranium, der knuses.
Lyden af Deres skrig.
Jeg havde aldrig hørt noget lignende. Jeg tænkte: "Det er ægte kærlighed."
Oberyn var smuk den dag.
Ingen kunne bevæge sig som ham. Ingen var bedre med et spyd.
Ikke engang kan ser Gregor kunne stoppe ham.
Hvis bare han ikke havde hånet ham.
Så kunne han have gået sin vej og ladet stakkels ser Gregor dø.
Men sådan var Deres elsker ikke, vel? Nu ligger han begravet et sted.
Og her er ser Gregor, stærkere end nogensinde. Det må være hårdt.
Da min datter blev taget fra mig, min eneste datter...
Man ved kun, hvordan det føles, hvis man selv har mistet et barn.
Jeg ammede hende selv, selv om de bad mig give hende til ammen.
Jeg kunne ikke holde ud at se en anden kvinde holde hende.
Jeg havde aldrig en mor, men det havde Myrcella.
Hun var min, og De tog hende fra mig.
Hvorfor gjorde De det?
Det er ligegyldigt nu.
Deres datter er også smuk.
De brune øjne. De læber.
En perfekt, dornisk skønhed. Hun er sikkert deres yndling.
Jeg ved godt, at vi ikke bør have yndlingsbørn.
Men vi er jo kun mennesker. Vi elsker dem, vi elsker.
Undskyld, jeg forstår dig ikke.
Kneblen gør det umuligt at forstå, hvad De siger.
Det må være frustrerende.
Vi træffer alle valg.
De valgte at myrde min datter. De må have følt Dem magtfuld.
Føler De Dem magtfuld nu?
Jeg sover ikke så godt. Faktisk slet ikke.
Jeg kigger på sengehimlen og udtænker måder at dræbe mine fjender på.
"Hvordan skal jeg knuse Ellaria Sand, som myrdede min datter?"
Jeg overvejede at få ser Gregor til at knuse Deres hoved også.
Det ville være en slags poetisk retfærdighed, men for hurtigt.
Jeg overvejede at få ham til at knuse Deres datters hoved.
Hun er så smuk.
Tanken om dette yndige ansigt, der revner som et andeæg...
Nej, det føles ikke rigtigt.
Mor...
Qyburn er den klogeste mand, jeg kender.
Han ved, hvilken gift der myrdede Myrcella.
- Hed den "det lange farvel"? - Den lange afsked.
Hvor hurtigt virker giften?
Det er svært at sige. Timer, dage. Det kommer an på personens fysik.
- Men man dør med sikkerhed? - Ja, Deres Nåde.
Deres datter kommer til at dø i denne celle -
- og De skal se på, mens det sker.
De skal tilbringe resten af Deres dage her.
Hvis De nægter at spise, tvinger vi maden i Dem.
De skal leve, så De kan se Deres datter rådne.
Se det smukke ansigt falde sammen til knogler og støv.
Mens De tænker over de valg, De har truffet.
Få vagterne til at udskifte faklerne tit, så hun ikke går glip af noget.
Nej.
Lad være.
Hvad laver du? Ingen må se os sådan her.
Jeg er dronningen. Jeg gør, hvad der passer mig.
Undskyld, Deres Nåde. Gæsten fra Braavos er ankommet.
Godt. Og vi skal have nye lagener på sengen.
Skal ske, Deres Nåde.
Nej tak.
Det gør mig ondt, at Deres søn døde, Deres Nåde.
Det forlyder, at han var en fin, ung mand.
Jernbanken sendte Dem ikke for at kondolere.
For at kondolere og gratulere.
At blive De Syv Kongerigers første regerende dronning er en bedrift.
Jernbanken er glad for, at De smed overtroens åg -
- og befriede kronen for elementer, der ville nedbryde retsstaten.
Ødelæggelsen af Baelors Sept var en tragisk ulykke.
Ja, men tragedier kan være nødvendige for at genskabe ro og orden.
Jernbanken vil have sit guld tilbage.
Deres far talte også lige ud af posen.
Men ja, De har en ret stor gæld.
Og De er nu i konflikt på flere fronter.
- Vi ved, hvor dyre krige kan være. - Og at man vinder krige med guld.
Deres pengekasse er tom. Det sørgede Deres afdøde mands ødselhed for.
Deres rigeste allierede, huset Tyrell, er nu Deres fjende.
De er omringet af rivaler, der vil have tronen.
- Jernbanken vil satse på en vinder. - Vi satser ikke.
Vi investerer i ting, som forventes at blive en succes.
En smart måde at sige "satser" på.
Krigen er allerede begyndt. Jeg har dræbt den første fjende.
Jeg huggede hovedet af den dorniske slange.
- Min armada styrer Det Smalle Hav. - Euron Greyjoys armada.
- Euron er loyal over for mig. - Indtil videre.
Daenerys Targaryen har tre fuldvoksne drager.
Hvordan klarer træskibe sig mod ildspyende drager?
Hendes drager er muligvis ikke så usårlige, som nogle tror.
Lad os tale om Targaryen-pigen. Vil De "investere" i hende?
Jeg formoder, at Jernbanken har investeret meget guld i slavehandlen.
Hvordan ser Deres overskud ud nu, hvor Daenerys har frigjort slaverne?
Slavehandlen er i nedgang, det er sandt.
Jeg kan forstå, at hun ser sig selv mere som revolutionær end monark.
Hvordan plejer det at gå for bankierer med revolutionærer?
Lannisterne skylder Jernbanken mange penge -
- men vi betaler altid vores gæld.
Gør tidligere slaver, dothrakier eller drager det?
I sandhed Deres fars datter.
Giv mig to uger. Bliv her som min ærede gæst.
Når De vender tilbage til Braavos, lover jeg, at min gæld er betalt.
Jeg kom herned for at gruble over, at jeg ikke forudså Greyjoy-angrebet.
Du gør det svært.
Du er meget kønnere, når du grubler, end jeg er.
Du får mig til at føle mig dårlig til at gruble.
- Jeg er en fange på denne ø. - Det ville jeg ikke kalde det.
Du har lov til at gå rundt på borgen og stranden.
Men ikke ned til mit skib. I tog mit skib.
Jeg ville ikke ligefrem sige, at vi tog det.
Jeg vil ikke lege ordleg med dig. De døde kommer efter os alle.
Find ud af, hvad vi kan gøre ved mine skibe og dræbte allierede -
- så finder jeg ud af, hvad vi gør ved de levende døde.
Jeg begriber det ikke!
Hvis nogen fortalte mig om hvide vandrere og Nattens Konge...
Du tror nok ikke på mig.
- Det gør jeg faktisk. - Det gjorde du ikke før.
"Grumkiner og snarker" kaldte du dem. Kan du huske det?
Du sagde, at det var noget sludder.
Det var noget sludder. Det vidste alle.
Men så så Mormont dem. Og du så dem.
Jeg stoler mere på en ærlig mand end på almen viden.
Hvordan overbeviser jeg fremmede om -
- at en fjende, de ikke tror på, vil dræbe dem?
Godt spørgsmål.
Jeg ved, at det er et godt spørgsmål. Jeg leder efter et svar.
Folks hjerner er ikke bygget til så store problemer.
Hvide vandrere, Nattens Konge, de dødes hær.
Det er næsten en lettelse at møde et velkendt uhyre som min søster.
Jeg må hjælpe med at forberede mit folk på det, der venter.
Jeg kan ikke hjælpe dem herfra. Jeg vil gerne væk herfra.
Du kan ikke være blevet konge i Norden ved at give op så let.
Alle sagde, at jeg skulle lære af min fars fejl. "Tag ikke sydpå."
"Du skal ikke svare en indkaldelse fra en fremmed, invaderende fjende."
Men her står jeg. En tåbe fra Norden.
Børn er ikke deres fædre, heldigvis for os alle.
Og nogle gange er der mere i fremmede fjender og nordtåber, end man kan se.
Daenerys kunne have rejst mod Westeros for længe siden.
I stedet blev hun, hvor hun var, og reddede folk fra grufulde skæbner.
Nogle af dem er med os her på øen.
Mens du er gæst her, burde du tale med dem om -
- hvad de mener om Den Gale Konges datter.
Hun beskytter folk mod uhyrer, ligesom du gør.
Det er derfor, hun er kommet hertil.
Hun vil ikke kæmpe mod en fjende, hun aldrig har set -
- på grund af en mand, hun ikke kender, efter et enkelt møde.
Det er ikke rimeligt at forlange.
Har du noget, der er rimeligt at forlange?
- Hvad mener du? - Måske er du en tåbe fra Norden.
Jeg spørger, hvad jeg kan gøre for at hjælpe dig.
- Drageglas? - Ja. Vulkansk glas.
Obsidian. Han påstår, at der er masser af det her.
Hvorfor taler vi om glas? Vi har lige mistet to allierede.
Det var derfor, jeg talte med Jon Snow, en potentiel allieret.
Hvad skal Kongen i Norden bruge drageglas til?
Man kan åbenbart lave våben af det, som dræber hvide vandrere.
Eller stopper dem. Tilintetgør dem. Jeg er usikker på terminologien.
Hvad mener De om de dødes hær, hvide vandrere og Nattens Konge?
Jeg vil gerne tro, at Jon Snow tager fejl.
Men en vis mand sagde engang -
- at man aldrig må tro på noget, bare fordi man gerne vil tro på det.
- Hvem var denne vise mand? - Det kan jeg ikke huske.
Fremstiller De Deres egne udsagn som ældgammel visdom?
Det ville jeg aldrig gøre... over for Dem.
Grunden til, at jeg tror på Jon Snow, er, at han er her.
Hans rådgivere må have frarådet ham at komme. Det havde jeg gjort.
Men alligevel er han her.
De behøver ikke at tro på ham.
Lad ham udvinde drageglasset. Tager han fejl, er det ubrugeligt.
De vidste slet ikke, at det var her. Det betyder intet for Dem.
Giv ham et eller andet ved at give ham intet.
Tag et skridt mod et mere produktivt forhold til en mulig allieret.
Hold ham beskæftiget, mens vi fokuserer på vores opgave:
Casterly Rock.
Hvad var det, ser Davos sagde om "en kniv i hjertet for sit folk"?
Lad dem have deres fantasiflugt. Der er trist i Norden.
Et utroligt syn.
Jeg har opkaldt dem efter mine brødre, Viserys og Rhaegar.
De er begge to borte nu.
De har også mistet to brødre.
Folk troede, at dragerne var forsvundet for altid, men her er de.
Måske bør vi genoverveje, hvad vi tror, vi ved.
- De har talt med Tyrion. - Han er jo min Hånd.
- Han elsker at tale. - Vi elsker alle det, vi er gode til.
Jeg gør ikke.
Jeg vil ikke lade Cersei blive på Jerntronen.
Det forventede jeg ikke.
Og jeg skifter ikke mening om, hvad der tilhører tronen.
Heller ikke jeg.
Jeg vil lade Dem udvinde drageglasset og smede våben af det.
Jeg vil give Dem alle de ressourcer og mænd, De skal bruge.
Tak.
Så De tror altså på mig angående Nattens Konge og de dødes hær?
De må hellere komme i gang med arbejdet, Jon Snow.
- Hvor meget har vi? - 4000 skæpper, mylady.
- Og hvad betyder det? - Føde til borgens beboere i et år.
Muligvis længere.
Hvor lang var den længste vinter det sidste århundrede?
Det ved jeg ikke med sikkerhed.
Jeg tjekker maester Luwins arkiv. Han gemte hver eneste ravnerulle.
De siger, at vi ikke har nok føde.
Især ikke, hvis Nordens hære kommer for at forsvare Winterfell.
- Nej, mylady. Sandsynligvis ikke. - Så må vi forberede os.
Uanset hvor truslen kommer fra, er det her det bedste sted at være.
Vi må fylde vores forråd med korn fra alle borge i Norden.
Det, vi ikke bruger, får de tilbage, men hvis hele Norden flygter hertil -
- så har de ikke tid til at medbringe vognlæs med korn.
- Godt tænkt, mylady. - Maester Wolkan, sørger De for det?
- Dækker de brystpladerne med læder? - Nej, mylady.
Burde de ikke det, til når den rigtige kulde kommer?
Det burde de så sandelig. Undskyld mig, mylady.
Du der! Hvorfor er der ikke læder på dem?
Det klæder dig at give ordrer.
Nordboerne kigger mod nord og truslen fra den anden side af Muren.
Som de bør.
Jeg kender Cersei bedst af alle. Hvis man vender ryggen til hende...
- Du kender ikke Cersei bedst. - Jeg mente bare...
At kvinden, der dræbte min mor, far og bror er farlig? Tak for rådet.
En af to ting kommer til at ske:
Enten besejrer de døde de levende og gør en ende på alle vores problemer.
Eller også sejrer livet. Og hvad så?
Kæmp hverken i nord eller syd.
Udkæmp hver eneste kamp, overalt, altid, i dit sind.
Alle er dine fjender, alle er dine venner.
Alle mulige udfald udspiller sig på samme tid.
Lev på den måde, og intet vil nogensinde overraske dig.
Alt, hvad der sker, bliver til noget, som du har set før.
Lady Sansa! Ved porten.
Hej, Sansa.
- Jeg ville ønske, at Jon var her. - Ja. Jeg skal tale med ham.
Du er fars sidste levende, ægte søn.
Du er lord af Winterfell nu.
Jeg kan aldrig blive lord af Winterfell.
Eller lord af noget andet. Jeg er den treøjede ravn.
- Jeg ved ikke, hvad det betyder. - Det er svært at forklare.
Prøv. For min skyld.
Det betyder, at jeg kan se alt. Alt, hvad der er sket for alle.
Alt, hvad der sker lige nu.
Alt er brudstykker nu. Jeg må lære at se bedre.
Når Den Lange Nat kommer igen, må jeg være klar.
- Hvordan ved du alt det her? - Den treøjede ravn oplærte mig.
- Er du ikke den treøjede ravn? - Som sagt er det svært at forklare.
- Bran... - Jeg er ked af det, der er sket dig.
Jeg er ked af, at det skulle ske her, i vores hjem.
Det var sådan en smuk aften.
Sneen faldt, ligesom nu.
Og du var så smuk... i din hvide brudekjole.
- Jeg er nødt til at gå ind igen. - Jeg bliver her lidt længere.
- Gør det ondt? - Lidt. Mindre end før.
Infektionen lader ikke til at være aktiv længere.
Usædvanligt. Usandsynligt.
Man skulle næsten tro, at hele det ydre hudlag er blevet fjernet -
- og at vævet nedenunder er blevet behandlet med en slags salve.
Det ved jeg intet om. Jeg begyndte bare at få det bedre.
Jeg antog, at det var hvilen, der gjorde udslaget.
- Og klimaet. - Klimaet...
De kan frit gå, ser. Kammeret her er til de smittefarlige.
Tarly, jeg vil tale med Dem i mit arbejdsværelse i aften.
- Hvor slemt er det? - Det finder jeg vel ud af i aften.
Hvor vil De tage hen?
Jeg gav efter for sygdommen, så snart jeg opdagede den.
Jeg vidste, at den ville dræbe mig, eller jeg ville dræbe mig selv først.
Daenerys Stormfødt talte mig fra det. Min plads er hos hende.
Jeg kan takke hende for, at jeg er i live. Hende og Dem.
Deres far reddede mig flere gange. Det var det mindste, jeg kunne gøre.
- Måske krydses vores veje igen. - Det håber jeg.
- De behandlede ham. - Ja.
- Hvem bad Dem om at gøre det? - Ingen.
Hvem forbød Dem, eller nogen anden, at behandle ham?
Så vidt jeg husker, var det Dem.
- Men De behandlede ham alligevel. - Ja.
Behandlingen er farlig og lykkes sjældent.
Især på en i den alder. De kunne have smittet Dem selv og andre.
De kunne have ødelagt hele Citadellet.
Men det gjorde De ikke. Det er et tålmodighedskrævende, svært indgreb.
Mange maestre med tunge helbredelsesled i deres kæder -
- har forsøgt sig uden succes. Men det lykkedes for Dem. Hvordan?
Jeg læste bogen og fulgte anvisningerne.
Den mand er i live takket være Dem.
De kan være stolt.
- Tak, ærkemaester. - Kom her.
Alle disse manuskripter og skriftruller smuldrer væk.
Jeg vil have Dem til at lave kopier af dem.
Forventede De en belønning?
Deres belønning er ikke øjeblikkeligt at blive bortvist fra Citadellet.
De må hellere komme i gang.
Pas på papirmiderne. De holder også af kød.
Vi må finde Euron Greyjoys flåde og sænke den.
Han har allerede ødelagt en stor del af vores flåde. At sende resten...
Jeg taler ikke om at sende vores skibe efter ham.
Skal De selv gøre det? Eurons skibe kan være hvor som helst.
De ville flyve rundt på åbent hav alene.
Jeg ville ikke være alene. Jeg ville have Drogon, Viserion og Rhaegal med.
- De er usårlige. - Men De er sårbar.
- Det kræver kun en enkelt pil. - Det er for risikabelt.
- Hvad med Casterly Rock? - De ubesudlede er snart fremme.
Og hvad venter der dem?
En vanskelig situation. De ved, at vi er på vej.
Cersei tror, mit eneste mål i livet er at ødelægge huset Lannister.
Hun skal nok være klar.
Borgen er aldrig blevet erobret.
Lannister-hæren er den samme hær, som min far skabte.
Veltrænet og velforsynet. Mindst 10.000 mænd.
De skal nok se os komme.
De skal nok være klar.
Casterly Rocks porte er uigennemtrængelige.
Det bliver svært at kæmpe sig op ad murene. De har fordelen.
Mange mænd kommer til at dø.
Præcis som min far forudsagde.
Lidt interessant viden om min far: Han genopbyggede vores ruinerede hus.
Han opbyggede vores hær og Casterly Rock, men ikke borgens kloakker.
Det var under hans værdighed.
Så han gav opgaven til den mest usle person, han kunne finde: mig.
Han havde ret, jeg var ussel. Det samme var de folk, jeg omgikkes.
Kvinder, for det meste. De var ikke velkomne på Casterly Rock.
Far misbilligede den slags.
Jeg måtte ikke få dem ind gennem hovedporten.
Så da jeg fik kloakkerne bygget, gav jeg mig selv en lille gave:
En tunnel, der begyndte i en skjult bugt ved havet -
- og endte under et af vagttårnene.
Det bedste sted til usle aktiviteter er under jorden.
Casterly Rock er en uindtagelig fæstning.
Men som en god ven engang sagde:
"Giv mig ti gode mænd, så skal jeg trænge ind i kællingen."
Således begynder det.
De vil møde Lannister-hærens hovedstyrke og være i undertal.
Min søsters hære kæmper for hende af frygt.
De ubesudlede kæmper for noget større.
De kæmper for friheden og personen, der gav dem den.
De kæmper for Dem, og derfor... vil de sejre.
Hvor er de? Hvor er resten af Lannister-hæren?
- Det er slut. - Ja.
"Nu græder regnen over vores sale."
- Kæmpede vi bravt? - Så bravt, som man kunne forvente.
Det har aldrig været vores styrke. I sandhed gyldne roser.
Deres bror og hans dronning troede, at De ville forsvare Casterly Rock.
Casterly Rock er faktisk ikke så meget værd længere.
Det er den for mig -
- men mine kære barndomsminder holder ikke Cersei på tronen.
- Så De lod dem bare indtage den? - De kan ikke holde den.
Euron Greyjoy har brændt deres skibe. Vi tømte spisekamrene, før vi rejste.
Med tiden bliver de tvunget til at marchere tværs over Westeros.
Og De tog Deres egentlige hær og rejste derhen, hvor de ikke var.
Som Robb Stark gjorde i Hviskeskoven. Man kan altid lære af sine fejl.
Ja. De må efterhånden være meget vis.
Min far sagde, at jeg havde svært ved at lære.
Hvis han var så intelligent -
- hvorfor tog han så ikke Highgarden, så snart Deres guldminer løb tør?
Snart kan jeg vel selv spørge ham.
Jeg er færdig med at lære af mine fejl, ikke sandt?
Hvordan har De tænkt Dem at gøre det? Med det sværd?
Det var Joffreys sværd, ikke sandt? Ikke at han nogensinde brugte det.
Hvad var det, han kaldte det?
- Enkens Hyl. - Han var virkelig en kusse, ikke?
Jeg gjorde modbydelige ting for at beskytte min familie.
Eller så dem blive gjort på min befaling.
Men jeg har aldrig ligget søvnløs på grund af dem.
De var nødvendige.
Jeg gjorde, hvad der var nødvendigt for at beskytte huset Tyrell.
Men Deres søster har gjort ting... -
- som jeg slet ikke kunne forestille mig.
Det var min store fejl. Mangel på fantasi.
Hun er et uhyre. Det ved De godt, ikke?
I Deres øjne, er jeg sikker på. Og i andres øjne.
Men når vi har sejret og ikke har nogen fjender tilbage -
- og folk lever i fred og ro i den verden, hun har skabt -
- tror De så, at de vil klage over, hvordan hun skabte den?
De elsker hende. De elsker hende virkelig, stakkels tåbe.
- Hun bliver Deres undergang. - Det er muligt.
Men det nytter ikke noget at diskutere det med Dem.
Hvem er mere passende at diskutere det med?
Kan De få en bedre garanti for, at det, De siger, bliver i lokalet?
Men måske har De ret.
Hvis hun har drevet Dem så vidt, er det ude af Deres hænder.
Ja, det er det.
Hun er en sygdom.
Jeg fortryder, at jeg hjalp med at sprede den. Det kommer De også til.
Vi er vist færdige her.
- Hvordan kommer det til at foregå? - Cersei havde nogle idéer.
Vi kunne piske Dem gennem gaderne og halshugge Dem foran The Red Keep.
Flå Dem levende og hænge Dem fra King's Landings mure.
Jeg overtalte hende til ikke at gøre de ting.
- Kommer jeg til at lide? - Nej, det sørgede jeg for.
Det er godt.
Jeg ville nødig dø som Deres søn. Kradse min hals -
- med fråde og galde om munden, rødsprængte øjne og lilla hud.
Det må have været forfærdeligt for Dem som kongegarde, som far.
Det var forfærdeligt nok for mig. Et rystende optrin.
Det var slet ikke, hvad jeg havde i sinde.
Jeg havde nemlig aldrig set giften virke før.
Fortæl det til Cersei. Jeg vil have, hun skal vide, at det var mig.
www.HoundDawgs.org Newest NORDiC RETAiL!
Tekster: Kasper Rasmussen www.sdimedia.com